Diari Oficial de la Generalitat Valenciana


Sumari del DOGV 8437, del 04-12-2018 (2018/11681)

RESOLUCIÓ de 21 de novembre de 2018, de la Direcció General d'Habitatge, Rehabilitació i Regeneració Urbana, de la convocatòria per a la concessió de les ajudes regulades mitjançant l'Ordre 1/2018, de 12 de març, de la Conselleria d'Habitatge, Obres Públiques i Vertebració del Territori, per la qual s'aproven les bases reguladores de la concessió de subvencions per a la millora de les condicions a l'interior dels habitatges i convocades mitjançant Resolució de 4 d'abril de 2018 en el marc del Pla de reforma interior d'habitatge, Pla RENHATA 2018.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8437

Data del DOGV
:   04-12-2018

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2018/11222


Data del document
:   21-11-2018

Organisme emissor
:   Conselleria d'Habitatge, Obres Públiques i Vertebració del Territori

Tipus de document
:   Resolució

Anàlisi jurídica

 Descriptors 

:   * Conselleria d'Habitatge, Obres Públiques i Vertebració del Territori
    * ajuda pública

RESOLUCIÓ de 21 de novembre de 2018, de la Direcció General d'Habitatge, Rehabilitació i Regeneració Urbana, de la convocatòria per a la concessió de les ajudes regulades mitjançant l'Ordre 1/2018, de 12 de març, de la Conselleria d'Habitatge, Obres Públiques i Vertebració del Territori, per la qual s'aproven les bases reguladores de la concessió de subvencions per a la millora de les condicions a l'interior dels habitatges i convocades mitjançant Resolució de 4 d'abril de 2018 en el marc del Pla de reforma interior d'habitatge, Pla RENHATA 2018. [2018/11484]  
  
Vistes les sol·licituds presentades, i vistos els antecedents que consten en la Direcció General d'Habitatge, Rehabilitació i Regeneració Urbana, resulten els antecedents de fet següents:  
1. Mitjançant l'Ordre 1/2018, de 12 de març, de la Conselleria d'Habitatge, Obres Públiques i Vertebració del Territori, s'aproven les bases reguladores de la concessió de subvencions per a la millora de les condicions de l'interior dels habitatges, en el marc del Pla de reforma interior d'habitatges, Pla RENHATA, i convocades les ajudes mitjançant Resolució de 4 d'abril de 2018 per a l'exercici 2018, publicada en el Diari Oficial de la Generalitat Valenciana número 8270, de 10 d'abril.  
  
Per a això s'ha habilitat a través de l'ordre esmentada el procediment de concurrència competitiva que s'ha de seguir, al qual poden concórrer qualsevol persona física propietària o arrendatària d'un habitatge a la Comunitat Valenciana, que complisquen les condicions que en les bases reguladores s'estableixen.  
2. D'acord amb el que s'estableix en l'article 4 de la Resolució de 4 d'abril es convoquen les ajudes per a l'exercici 2018 i el termini per a presentar les sol·licituds va acabar el dia 10 de juliol de 2018.  
3. Les sol·licituds donades d'alta, eliminant les duplicades, són 741. De conformitat amb el que es disposa en la base dotzena de l'ordre, que regula la tramitació i resolució del procediment, una vegada tancat el termini de presentació de sol·licituds i revisada la documentació presentada, es va publicar el 12 de setembre de 2018 en el portal de www.gva.es la llista de sol·licituds admeses i es van indicar aquelles que estaven incompletes. Els sol·licitants van disposar d'un termini de 10 dies hàbils per a completar o esmenar la sol·licitud i documentació presentada.  
  
4. Reunit l'òrgan col·legiat integrat per la subdirectora general de Règim Jurídic i Polítiques Socials d'Habitatge, la cap del Servei de Planificació Econòmica i Regeneració Urbana, la cap del Servei de Rehabilitació i Observatori de l'Hàbitat i de la Segregació Urbana, la cap del Servei de Coordinació i Funció Social de l'Habitatge, els caps dels serveis territorials d'Habitatge i Rehabilitació d'Alacant i València, així com la directora territorial de la Conselleria d'Habitatge, Obres Públiques i Vertebració del Territori de Castelló, segons el que es preveu en la base dotze de l'annex de l'ordre referida, i la Resolució de 4 d'agost de 2015 del director general d'Habitatge, Rehabilitació i Regeneració Urbana per la qual s'assignen les competències de la direcció del Servei Territorial a la directora territorial de Castelló, a fi d'avaluar les sol·licituds presentades s'ha elaborat acta de la reunió, que s'hi adjunta, així com les llistes de les parts sol·licitants que poden resultar beneficiàries de les ajudes, i la llista de sol·licituds per a les quals es proposa la denegació.  
  
  
Fonaments de dret  
1. Competència. És competent per a resoldre el director general d'Habitatge, Rehabilitació i Regeneració Urbana, d'acord amb el que s'estableix en la base dotze de l'Ordre 1/2018, de 12 de març, de la Conselleria d'Habitatge, Obres Públiques i Vertebració del Territori, per la qual s'aproven les bases reguladores de la concessió de subvencions per a la millora de les condicions de l'interior dels habitatges, en el marc del Pla de reforma interior d'habitatges, Pla RENHATA, i convocades les ajudes mitjançant Resolució de 4 d'abril de 2018 per a l'exercici 2018, i l'article 9 del Decret 159/2015, de 18 de setembre, del Consell, pel qual s'aprova el Reglament orgànic i funcional de la Conselleria d'Habitatge, Obres Públiques i Vertebració del Territori.  
  
Vista l'acta de l'òrgan col·legiat, de 6 de novembre de 2018, la Llei 39/2015, d'1 d'octubre, del procediment administratiu comú de les administracions públiques, i la resta de normativa de necessària i pertinent aplicació, es dicta la següent resolució:  
  
Primer  
Concedir a càrrec de l'aplicació pressupostària 33.66.47.533.10 de la línia S8267000, «Foment de la qualitat de l'habitatge de la Comunitat Valenciana», les ajudes de reforma interior dels habitatges regulats mitjançant l'Ordre 1/2018, de 12 de març, de la Conselleria d'Habitatge, Obres Públiques i Vertebració del Territori, per la qual s'aproven les bases reguladores de la concessió de subvencions per a la millora de les condicions de l'interior dels habitatges, en el marc del Pla de reforma interior d'habitatges, Pla RENHATA, i convocades mitjançant Resolució de 4 d'abril de 2018 per a l'exercici 2018, per un import total de 5.416.000 - (cinc milions quatre-cents setze mil euros) dels quals s'han concedit un import total d'ajudes de 2.038.785,34 - (dos milions trenta-huit mil set-cents huitanta-cinc euros amb trenta-quatre cèntims) corresponents a ajudes a càrrec de la Generalitat a 673 (sis-cents setanta-tres) expedients que una vegada ordenats segons la puntuació obtinguda aplicant els criteris d'adjudicació de les bases reguladores de les ajudes, havent acreditat les parts beneficiàries el compliment dels requisits i havent sigut comprovat el compliment de les seues obligacions fiscals, tributàries i amb la Seguretat Social.  
  
  
Resum del desglossament de l'import total de les ajudes:  
  
 Import  
Ajuda a càrrec de la Generalitat 2.038.785,34 -  
Import total 2.038.785,34 -  
  
  
Segon  
Denegar les 56 (cinquanta-sis) sol·licituds que s'indiquen a continuació per incomplir els requisits establits en les bases de la convocatòria indicant el motiu pel qual la sol·licitud ha sigut denegada.  
  
  
Contra la present resolució, que posa fi a la via administrativa, es pot interposar potestativament recurs de reposició davant del secretari autonòmic d'Habitatge, d'acord amb l'article primer de la Resolució de 2 de juliol de 2018, de la consellera d'Habitatge, Obres Públiques i Vertebració del Territori, sobre delegació de l'exercici de competències en determinats òrgans de la Conselleria, en el termini d'un mes, comptador des de l'endemà de la notificació, de conformitat amb el que estableixen els articles 123 i 124 i la disposició transitòria tercera, apartat c de la Llei 39/2015, d'1 d'octubre, del procediment administratiu comú de les administracions públiques, o bé, directament recurs contenciós administratiu davant del Tribunal Superior de Justícia de la Comunitat Valenciana en el termini de dos mesos, comptadors des de l'endemà de la notificació, de conformitat amb el que estableixen els articles 10, 14 i 46 de la Llei reguladora de la jurisdicció contenciosa administrativa.  
  
  
València, 21 de novembre de 2018. El director general d'Habitatge, Rehabilitació i Regeneració Urbana: Rafael Francisco Briet Seguí.